Racerkøreren Kim Holmgaard er ved at gøre klar til racerløb i starten af september. Løbet er på en Formel 1 bane syd for Barcelona Det er tredje gang, at racerkøreren skal deltage i 24-timers løbet på Catalunya-banen. -Og jeg tror på, at tredje gang skal være lykkens gang, for ved mine to første starter har jeg ikke været på et hold, hvor vi har set målflaget. Sidste år var der en af mine teamkammerater, som satte bilen i væggen, og da jeg kørte på banen første gang, døjede vi med gearkasseproblemer. Nu skal det lykkes." Kim Holmgaard skal igen køre en Peugeot 208 GTI for Altran-teamet, og det var netop i samarbejde med dem og sine kørerkolleger, at han vandt en sejr i 12-timers løbet på Zandvoort. - Da vi kørte på Zandvoort, var jeg ny mand i teamet, og Altran valgte at placere mig i B-bilen, fordi de lige ville se mig an. Det har de gjort nu, så nu skal jeg køre i A-bilen sammen med de hurtigste kørere. Kim Holmgaards første løb for Altran-teamet var en succes. Det endte med en sejr i den sorte Peugeot 208 GTI. -Jeg tror helt bestemt på, at vi kan fortsætte linjen. Bilen var rigtig god. Teamet er godt, og så kender jeg jo banen fra tidligere år, siger nordjyden.

Opsummering:
Racerkøreren Kim Holmgaard ser frem til racerløb på Formel 1 bane i Spanien.